钦定古今图书集成/理学汇编/学行典/第271卷 > 孙一元
## 钦定古今图书集成/理学汇编/学行典/第271卷 > 孙一元

按《明外史隐逸传》：“‘孙一元，字太初，不知何许人，人问
其邑里，曰：‘我秦人也。尝栖太白之巅，故号太白山人’。
或曰：其母幸秦王而生，王不子之’。或曰安化王宗人，
王坐不轨诛，故变姓名避难也。一元姿性绝人，善为
诗，风仪秀朗，踪迹奇谲，乌巾白恰，携铁笛鹤瓢，遍游
中原齐鲁，南涉江淮，历荆楚，抵吴越。所至赋诗谈神”
仙，论当世事，往往倾座。铅山费宏罢相，访之杭州南
屏山，值其昼寝，就卧内与语，送之及门，了不酬对。宏
出语人曰：“吾一生未尝见此人。”时刘麟以知府罢归，
龙霓以按察佥事谢政并客居湖州，与郡人故御史
陆崑善，而长兴吴珫隐居好客，三人者并主于其家。
珫因招一元入社，称苕溪五隐。一元于是买田溪上，
将老焉。举人施侃雅善一元，劝之娶，乃妻以妻之妹
张氏，生一女而卒，年止三十七。珫等葬之道场山。